

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA VUKOVARSKO-SRIJEMSKA**

Broj: 511-15-05/2-92-812-2022.

Vinkovci, 12. rujna 2022. godine

Temeljem članka 138., stavak 1. Zakona državnim službenicima  (Narodne novine br. 92/2005, 107/2007, 27/2008, 34/2011, 49/2011, 150/2011, 34/2012, 49/2012, 37/2013, 38/2013, 1/2015, 138/2015, Odluka Ustavnog suda Republike Hrvatske 61/2017, 70/2019, 98/2019), i prethodnom odobrenju Ministarstva pravosuđa i uprave Klasa: 112-01/22-01/561, Urbroj: 514-08-01-02/02-22-03 od 29. kolovoza 2022. godine, Ministarstvo unutarnjih poslova, Policijska uprava vukovarsko-srijemska objavljuje

**OGLAS**

**za prijam namještenika u radni odnos na**

**NEODREĐENO VRIJEME**

**SLUŽBA UPRAVNIH POSLOVA, DRŽAVLJANSTVA I STATUSNIH PITANJA STRANACA**

1. **dostavljač – 1 izvršitelj/ica**

Stručni uvjeti:

* osnovna škola ili niža stručna sprema

Osim navedenih uvjeta, kandidati/kinje moraju ispunjavati i opće uvjete propisane odredbama članka 48. Zakona o državnim službenicima, a ne mogu biti primljene osobe za čiji prijam postoje zapreke iz članka 49. Zakona o državnim službenicima.

Na oglas se mogu prijaviti punoljetne osobe oba spola.

Obvezni probni rad traje tri mjeseca sukladno odredbi članka 53 . stavak 3 . a u svezi s odredbom članka 138. stavak 1. Zakona o državnim službenicima.

U prijavi na oglas obavezno se navode osobni podaci podnositelja prijave (osobno ime i prezime, adresa stanovanja, broj telefona ili mobitela, po mogućnosti e-adresa), redni broj i naziv radnog mjesta na koje se prijavljuje.

Obrazac prijave nalazi se na web stranici Policijske uprave vukovarsko-srijemske **https://**[**vukovarsko-srijemska-policija.gov.hr**](http://www.pozesko-slavonska.policija.hr) **.**

Prijavu je potrebno vlastoručno potpisati.

Uz prijavu kandidati/kinje dužni/e su priložiti:

* životopis,
* presliku svjedodžbe o stečenoj stručnoj spremi,
* dokaz o hrvatskom državljanstvu (presliku osobne iskaznice ili vojne iskaznice ili putovnice ili domovnice),
* dokazi o pravu prednosti pri zapošljavanu, ukoliko ostvaruju takva prava.

Isprave se prilažu u neovjerenoj preslici.

Potpunom prijavom smatra se prijava koja sadrži sve podatke i priloge navedene u oglasu, te koja je potpisana.

Osoba koja nije podnijela pravovremenu ili potpunu prijavu ili ne ispunjava formalne uvjete iz oglasa, ne smatra se kandidatom/kinjom prijavljenim na oglas, o čemu joj se dostavlja pisana obavijest na adresu elektroničke pošte koju je naznačila u prijavi ili na kućnu adresu.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo na prednost kod prijma prema članku 101. Zakonu o hrvatskim braniteljima iz Domovinskog rata i članovima njihovih obitelji (Narodne novine, br. 121/2017, 98/2019), članku 48.f Zakona o zaštiti vojnih i civilnih invalida rata (Narodne novine, br. 33/92, 77/92, 27/93, 58/93, 2/94, 76/94, 108/95, 108/96, 82/2001, 103/2003, 148/2013, 98/2019), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/2013,152/2014,39/2018,32/2020) i članku 22. Ustavnog zakona o pravima nacionalnih manjina (Narodne novine, br. 155/2002, 47/2010, 80/2010 i 93/2011) dužan/a se u prijavi na oglas pozvati na to pravo te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakonu o hrvatskim braniteljima iz Domovinskog rata i članovima njihovih obitelji uz prijavu na oglas dužan/a je, pored dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843> .

Kandidat/kinja koji/a se poziva na pravo prednosti pri zapošljavanu prema članku 48.f Zakona o zaštiti vojnih i civilnih invalida rata uz prijavu na oglas dužan/a je pored dokaza o ispunjavanju traženih uvjeta, priložiti i rješenje ili potvrdu o priznatom pravu.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom

Kandidat/kinja pripadnik/ca nacionalne manjine ima pravo pozvati se na prednost pri zapošljavanju na temelju članka 22. Ustavnog Zakona o pravima nacionalnih manjina te nije dužan/a dokazivati svoj status pripadnika nacionalne manjine.

Postupak po oglasu provodi komisija (u nastavku teksta: Komisija) koju imenuje ministar unutarnjih poslova. Komisija utvrđuje listu kandidata/kinja prijavljenih na oglas koji ispunjavaju formalne uvjete iz oglasa i čije su prijave pravodobne i potpune, te s tim kandidatima/kinjama obavlja razgovor (intervju).

Na web stranici Policijske uprave vukovarsko-srijemske  [**https://**[**vukovarsko-srijemska-policija.gov.hr**](http://www.pozesko-slavonska.policija.hr)](http://www.pozesko-slavonska.policija.hr)i web stranici Ministarstva pravosuđa i uprave [**https://mpu.gov.hr**](https://mpu.gov.hr) objavit će se vrijeme i mjesto održavanja razgovora (intervjua), najkasnije pet dana prije dana određenog za razgovor (intervju).

Za osobu koja ne pristupi razgovoru (intervjuu) smatrat će se da je povukla prijavu na oglas te se neće smatrati kandidatom.

Na web stranici Policijske uprave vukovarsko-srijemske  [**https://**[**vukovarsko-srijemska-policija.gov.hr**](http://www.pozesko-slavonska.policija.hr)](http://www.pozesko-slavonska.policija.hr)i web stranici Ministarstva pravosuđa i uprave [**https://mpu.gov.hr**](https://mpu.gov.hr) objavit će se opisposlova i podaci o plaći radnog mjesta koje se popunjava ovim oglasom zajedno sa objavom oglasa.

Izabrani kandidat/kinja bit će pozvan da u primjerenom roku, a prije donošenja rješenja o prijmu, dostavi uvjerenje nadležnog suda da se protiv nje/ga ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, a nedostavljanje traženih isprava smatra se odustajanjem od namjere zasnivanja radnog odnosa.

Odluka o izboru kandidata dostavlja se javnom objavom na web stranici Policijske uprave vukovarsko-srijemske [**https://**[**vukovarsko-srijemska-policija.gov.hr**](http://www.pozesko-slavonska.policija.hr)](http://www.pozesko-slavonska.policija.hr) **i** web stranici Ministarstva pravosuđa i uprave [**https://mpu.gov.hr**](https://mpu.gov.hr),a dostava svim kandidatima se smatra izvršenom osmoga dana od dana javne objave na web stranici Ministarstva pravosuđa i uprave.

Prijave na oglas s dokazima o ispunjavanju uvjeta podnose se neposredno ili poštom u roku osam dana od dana objave oglasa u Narodnim novinamana adresu:

**MINISTARSTVO UNUTARNJIH POSLOVA**

**Policijska uprava vukovarsko-srijemska**

**Vinkovci, Ulica Glagoljaška 27 b,**

**s naznakom “za oglas prijam namještenika”.**

  Ako se na oglas ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne postignu zadovoljavajuće rezultate na intervjuu, provedba postupka po ovom oglasu će se obustaviti.

POLICIJSKA UPRAVA VUKOVARSKO-SRIJEMSKA